[image: ][image: ]ระบบเตือนภัยเศรษฐกิจอุตสาหกรรมภาคตะวันออก
เดือนสิงหาคม 2569 “ส่งสัญญาณปกติเบื้องต้น” ปรับเพิ่มขึ้นจากเดือนก่อน
คาดการณ์เฉลี่ย 2 เดือนข้างหน้า “ส่งสัญญาณชะลอตัว” ลดลงจากปัจจุบัน
คาดการณ์เฉลี่ย 4-6 เดือนข้างหน้า “ส่งสัญญาณปกติเบื้องต้น” เพิ่มขึ้นจากปัจจุบัน
[bookmark: _Hlk234853712]เผยแพร่ : 25 สิงหาคม 2569
รายงานผลระบบเตือนภัยเศรษฐกิจอุตสาหกรรมภาคตะวันออก
The Early Warning System of Eastern Industrial Economics (EWS_E)

ประเด็นสำคัญ : เดือนสิงหาคม 2569
· เศรษฐกิจอุตสาหกรรมภาคตะวันออกส่งสัญญาณปกติเบื้องต้น
· ปัจจัยสนับสนุน ได้แก่ มาตรการกระตุ้นอุปสงค์ของภาครัฐ และยอดขายรถยนต์ไฟฟ้าช่วยเสริมอุปสงค์และการผลิตในภูมิภาค ขณะที่การขยายตัวของ AI ธุรกิจศูนย์ข้อมูล สินค้าเกษตรและอาหาร ส่งผลดีต่อราคาส่งออก
· ปัจจัยเสี่ยงต้องเฝ้าระวัง ได้แก่ ความกังวลต่ออัตราภาษีนำเข้าของสหรัฐฯ 
ที่มีต่อสินค้าไทย สถานการณ์ความขัดแย้งในตะวันออกกลางที่ยังคงยืดเยื้อและมีความไม่แน่นอนสูง และการชะลอตัวของการบริโภคในสหภาพยุโรป
ระดับสัญญาณเตือนภัยขององค์ประกอบหลัก 2 เดือนข้างหน้า
ระดับสัญญาณเตือนภัยขององค์ประกอบ เดือนสิงหาคม 2569

คาดการณ์ 2 เดือนข้างหน้า (ก.ย.-ต.ค.69) “ส่งสัญญาณชะลอตัว” ค่าวัฏจักรปรับลดลงจากปัจจุบัน เนื่องจากความไม่แน่นอนของสงคราม      ในตะวันออกกลาง อาจสร้างผลกระทบต่อต้นทุนการผลิตต่อไป ขณะที่ผลการเจราจาการค้ากับสหรัฐฯ อาจสร้างความท้าทายให้กับภาคการส่งออก รวมถึงต้องติดตามปัญหาด้านสภาพแวดล้อมซึ่งอาจมีปัญหาน้ำท่วม อย่างไรก็ตาม มาตรการกระตุ้นเศรษฐกิจของรัฐบาล อาจช่วยกระตุ้นให้การบริโภคภายในภูมิภาคไม่หดตัวรุนแรง รวมถึงการขยายตัวของสินค้าอิเล็กทรอนิกส์ อาจช่วยกระตุ้นยอดคำสั่งซื้อในช่วงที่ตลาดโลกเข้าสู่ช่วงขาขึ้น
คาดการณ์ 4-6 เดือนข้างหน้า (พ.ย.69-ม.ค.70) “ส่งสัญญาณปกติเบื้องต้น” ค่าวัฏจักรมีแนวโน้มปรับเพิ่มขึ้นเล็กน้อย เนื่องจากเป็นช่วง
การสิ้นสุดมาตรการกระตุ้นเศรษฐกิจของรัฐบาล ขณะที่สงครามในตะวันออกกลางยังมีความไม่แน่นอนที่จะสงบลง อย่างไรก็ดี จากกระแสความต้องการ AI และการลงทุนธุรกิจศูนย์ข้อมูล อาจเป็นแรงหนุนให้การผลิตอิเล็กทรอนิกส์ขยายตัวต่อเนื่อง รวมถึงรถยนต์ไฟฟ้าที่อาจขยายตัวจากงาน Motor Expo






ระดับสัญญาณเตือนภัยขององค์ประกอบหลัก ปัจจัยภายในประเทศ : “ส่งสัญญาณปกติเบื้องต้น”
· มูลค่าส่งออกชายแดนไทย-กัมพูชา (BT_EXKH) : “ส่งสัญญาณเฝ้าระวัง” ค่าวัฏจักรยังคงติดลบต่อเนื่องจากเดือนก่อน สอดรับกับมูลค่าการส่งออก
จากไทยไปกัมพูชาที่ยังไม่มีมูลค่าการค้า จากผลของมาตรการการปิดด่านการค้าชายแดนไทย-กัมพูชาที่ยังบังคับใช้อยู่อย่างต่อเนื่อง 
· ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI_3E) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อน สอดรับกับ
ค่าดัชนีที่ปรับเพิ่มขึ้น โดยผู้ประกอบการมีความเชื่อมั่นที่ดีต่อมาตรการโซลาร์ภาคประชาชนและแผนปรับโครงสร้างพลังงานที่คาดว่าจะหนุนอุปสงค์แผงโซลาร์ อุปกรณ์ไฟฟ้าและระบบกักเก็บพลังงาน อย่างไรก็ตาม ยังมีความกังวลต่อมาตรการภาษีสหรัฐอเมริกาและแนวโน้มการขึ้นอัตราดอกเบี้ยนโยบายของประเทศคู่ค้า
· ดัชนีการใช้จ่ายสินค้าคงทน (CON4_TH) : “ส่งสัญญาณปกติเบื้องต้น” ค่าวัฏจักรหดตัวจากเดือนก่อน โดยค่าดัชนีฯ ปรับลดลงจากเดือนก่อน 
ตามการลดลงของยอดขายรถยนต์เชิงพาณิชย์เป็นสำคัญ ขณะที่ยอดขายรถยนต์นั่งส่วนบุคคลและยอดจดทะเบียนจักรยานยนต์ขยายตัวเล็กน้อย
· [bookmark: _Hlk211529407]ดัชนีการใช้จ่ายสินค้ากึ่งคงทนที่ปรับฤดูกาล (CONSA3_TH) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน แม้ค่าดัชนีฯ
ขยายตัวจากเดือนก่อน แต่เป็นการปรับเพิ่มขึ้นตามการนำเข้าสิ่งทอและเครื่องนุ่งห่มที่กลับมาขยายตัวหลังปรับลดลงในเดือนก่อน 
· ดัชนีราคาส่งออก (EXP_TH) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อน สอดรับกับค่าดัชนีฯ ที่ขยายตัวเมื่อเทียบกับช่วงเดียวกัน
ในปีก่อน จากการผลิตของโลกที่ขยายตัวตามความต้องการด้าน AI และศูนย์ข้อมูล ขณะที่สินค้าเกษตรและอาหารยังเป็นที่ต้องการของตลาดโลก
· ดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4_TH) : “ส่งสัญญาณปกติเบื้องต้น” ค่าวัฏจักรปรับลดลงจากเดือนก่อน 
โดยค่าดัชนีฯ ปรับเพิ่มขึ้นจากเดือนก่อน ตามยอดขายรถยนต์ที่เพิ่มขึ้นตามยอดจำหน่ายรถยนต์ไฟฟ้า ขณะที่ยอดขายน้ำมันปรับเพิ่มขึ้นหลังราคาขายปลีกลดลง







ระดับสัญญาณเตือนภัยขององค์ประกอบหลัก ปัจจัยต่างประเทศ : “ส่งสัญญาณเฝ้าระวัง”
· ดัชนีผลผลิตอุตสาหกรรมของสหรัฐอเมริกา (IPI_US) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน โดยค่าดัชนีฯ มีระดับเท่ากับเดือนก่อน 
ตามการผลิตสินค้าอุตสาหกรรมที่ทรงตัวจากความกังวลต่อมาตรการภาษีนำเข้า ขณะที่สินค้าคงทุนลดลงในกลุ่มผลิตภัณฑ์ไม้ เครื่องจักร และอุปกรณ์ไฟฟ้า
· ดัชนีความเชื่อมั่นผู้บริโภคของสหภาพยุโรป (CCI_EA19) : “ส่งสัญญาณเฝ้าระวังลดลง” ค่าวัฏจักรขยายตัวจากเดือนก่อน ตามค่าดัชนีที่ปรับเพิ่มขึ้น
จากเดือนก่อน อย่างไรก็ตาม ค่าดัชนียังคงเติบโตอยู่ต่ำกว่าระดับ 100 ต่อเนื่อง เนื่องจากผู้บริโภคส่วนใหญ่ยังคงมีมุมมองเชิงลบต่อทิศทางเศรษฐกิจ การจ้างงาน และสถานะทางการเงินภาคครัวเรือนยังคงซบเซา และเผชิญความไม่แน่นอนสูงกว่าค่าเฉลี่ยในอดีต





[image: ]การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

ที่มาของข้อมูล
1. มูลค่าการค้าชายแดนไทย-กัมพูชา (BT_EXKH) 
ข้อมูลจากกรมการค้าต่างประเทศ กระทรวงพาณิชย์)
2. ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI_3E) 
ข้อมูลจากสภาอุตสาหกรรมแห่งประเทศไทย (ส.อ.ท.)
3. ดัชนีการใช้จ่ายสินค้าคงทน (CON4_TH) และดัชนีการใช้จ่ายสินค้ากึ่งคงทน
ที่ปรับฤดูกาล (CONSA3_TH) ข้อมูลจากธนาคารแห่งประเทศไทย (ธปท.)
4. ดัชนีราคาส่งออก (EXP_TH) และดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4_TH) ข้อมูลจากสำนักงานนโยบายและยุทธศาสตร์การค้า กระทรวงพาณิชย์
5. ดัชนีผลผลิตอุตสาหกรรมของสหรัฐอเมริกา (IPI_US) 
ข้อมูลจาก Board of Governors of the Federal Reserve System (US)
6. ดัชนีชี้นำเศรษฐกิจสหภาพยุโรป (CCI_EA19) 
ข้อมูลจากองค์การเพื่อความร่วมมือและการพัฒนาทางเศรษฐกิจ (OECD)

ภาคตะวันออก 8 จังหวัด ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก
ที่มาของปัจจัยองค์ประกอบหลัก 10 ตัวแปร คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ 
8 ตัวแปรในระบบเตือนภัย ที่ปรับปรุงใหม่ ณ ปี 2568 โดยมีความสามารถในการชี้นำเศรษฐกิจอุตสาหกรรมภาคตะวันออก 1-3 เดือน และมีความแม่นยำในการพยากรณ์เฉลี่ยร้อยละ 94.0 จากการทดสอบช่วงปี 2559-2567)
วิธีการคำนวณ ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนมิถุนายน-กรกฎาคม 2569) เนื่องจากปัจจัยองค์ประกอบสถานะชี้นำ
ต่อระบบเตือนภัยเศรษฐกิจอุตสาหกรรมภาคตะวันออกล่วงหน้าเฉลี่ย 2-3 เดือน
รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)








ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)
75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607

[image: ][image: ]                                                           ระบบเตือนภัยเศรษฐกิจอุตสาหกรรมภาคใต้ 
เดือนสิงหาคม 2569 “ส่งสัญญาณเฝ้าระวังลดลง” จากเดือนก่อน
คาดการณ์เฉลี่ย 2-3 เดือนข้างหน้า “ส่งสัญญาณเฝ้าระวังลดลง” จากปัจจุบัน
คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวังลดลง” จากปัจจุบัน
”
รายงานผลระบบเตือนภัยเศรษฐกิจอุตสาหกรรมภาคใต้
The Early Warning System of Southern Industrial Economics (EWS_S)
[bookmark: _Hlk188120961]เผยแพร่ : 25 สิงหาคม 2569







ประเด็นสำคัญ : เดือนสิงหาคม 2569
· เศรษฐกิจอุตสาหกรรมภาคใต้อยู่ในเกณฑ์เฝ้าระวังต่อเนื่อง
· ปัจจัยสนับสนุน ได้แก่ โครงการกระตุ้นกำลังซื้อและภาคการท่องเที่ยว        ในภูมิภาค การขยายตัวของความต้องการอาหารแปรรูปและอาหารทะเล    บรรจุกระป๋อง
· ปัจจัยเสี่ยง ได้แก่ สถานการณ์ในตะวันออกกลางยังมีความไม่แน่นอน      อาจทำให้ราคาน้ำมันกลับมาขยายตัว กระทบการขนส่งวัตถุดิบและสินค้าสำเร็จรูปของอาหารทะเลแปรรูป นอกจากนี้ ภัยธรรมชาติเป็นปัจจัยที่ต้องเฝ้าระวังอย่างใกล้ชิด

ระดับสัญญาณเตือนภัยขององค์ประกอบหลัก 2 เดือนข้างหน้า
ระดับสัญญาณเตือนภัยขององค์ประกอบ เดือนสิงหาคม 2569

คาดการณ์ 2-3 เดือนข้างหน้า (ก.ย.-ต.ค.69) “ส่งสัญญาณเฝ้าระวังลดลง” โดยค่าวัฏจักรมีแนวโน้มติดลบน้อยกว่าปัจจุบัน เนื่องจากเข้าสู่ช่วงที่มีปริมาณผลผลิตสินค้าเกษตรแปรรูปหลัก เช่น ยางพารา และปาล์มน้ำมัน ออกสู่ตลาด แต่ยังมีความเสี่ยงจากความผันผวนของราคาพลังงานที่จะกดดันต้นทุนการผลิตและค่าขนส่งของผู้ประกอบการในภาคใต้ รวมถึงการสิ้นสุดของโครงการกระตุ้นกำลังซื้อของรัฐบาล
	คาดการณ์ 4-6 เดือนข้างหน้า (พ.ย.69-ม.ค.70) “ส่งสัญญาณเฝ้าระวังลดลง” โดยค่าวัฏจักรมีแนวโน้มติดลบน้อยกว่าปัจจุบัน 
การผลิตของภาคใต้อาจได้รับแรงหนุนจากอุตสาหกรรมเกี่ยวเนื่อง โดยเฉพาะการบริโภคจากภาคท่องเที่ยวที่เริ่มเข้าฤดูกาลท่องเที่ยว ทั้งนี้ 
ผลการเจรจาการค้าและมาตรการกีดกันทางการค้าและสถานการณ์ในตะวันออกกลางอาจส่งผลต่อต้นทุนสินค้า





ระดับสัญญาณเตือนภัยขององค์ประกอบหลัก เดือนสิงหาคม 2569
· มูลค่าสินค้าเข้า เอฟ.โอ.บี. (ดอลลาร์สหรัฐฯ) (IM_TH_S) : “ส่งสัญญาณเฝ้าระวังเพิ่มขึ้น” ค่าวัฏจักรลดลงจากเดือนก่อน โดยมูลค่าสินค้าเข้าปรับเพิ่มขึ้นจากเดือนก่อน ตามการนำเข้าสินค้าหมวดวัตถุดิบและสินค้าขั้นกลางที่นำเข้าชิ้นส่วนอิเล็กทรอนิกส์และเครื่องใช้ไฟฟ้าเพิ่มขึ้น และหมวดสินค้าทุนเพิ่มขึ้นตามการนำเข้าเครื่องจักรและอุปกรณ์ ทั้งนี้ ปริมาณการนำเข้าน้ำมันดิบจากตะวันออกกลางและแหล่งอื่น ๆ ปรับลดลง
· ดัชนีผลผลิตอุตสาหกรรมกลุ่มการผลิตถ่านโค้กและผลิตภัณฑ์ที่ได้จากการกลั่นปิโตรเลียม (MPI_19) : “ส่งสัญญาณเฝ้าระวังเพิ่มขึ้น” 
ค่าวัฏจักรลดลงจากเดือนก่อน สอดรับกับค่าดัชนีที่ปรับลดลงจากเดือนก่อน จากการชะลอการผลิต เนื่องจากมีปริมาณสินค้าคงคลังสะสม
เพิ่มขึ้น ประกอบกับสถานการณ์ความขัดแย้งในตะวันออกกลางที่ยังคงยืดเยื้อ ซึ่งส่งผลให้ราคาพลังงานและต้นทุนค่าขนส่งมีความผันผวน
· อัตราการเปลี่ยนแปลงราคาส่งออก อาหารสัตว์เลี้ยง (G_PEX_C12) : “ส่งสัญญาณเฝ้าระวังลดลง” ค่าวัฏจักรเพิ่มขึ้นจากเดือนก่อน 
สอดรับกับอัตราการเปลี่ยนแปลงที่ปรับเพิ่มขึ้นจากเดือนก่อน เนื่องจากความต้องการในตลาดโลกที่ยังคงมีความแข็งแกร่ง ขณะที่การควบคุมต้นทุนวัตถุดิบและคุณภาพของสินค้าอาหารสัตว์เลี้ยงพรีเมียม ช่วยให้ผู้ส่งออกสามารถเพิ่มระดับราคาสินค้าได้
· อัตราการเปลี่ยนแปลงราคาส่งออก นมและผลิตภัณฑ์นม (G_PEX_C14) “ส่งสัญญาณเฝ้าระวังลดลง” ค่าวัฏจักรเพิ่มขึ้นจากเดือนก่อน โดยราคาส่งออกมีอัตราการเปลี่ยนแปลงหดตัวในอัตราที่มากกว่าเดือนก่อน เนื่องจากต้นทุนการผลิตยังมีระดับสูง รวมถึงการแข่งขัน         ด้านราคาในตลาดที่รุนแรง ทำให้ต้องควบคุมราคาขายให้สามารถรักษาตำแหน่งผู้นำและส่วนแบ่งในตลาดหลักไว้ได้
· ดัชนีความเชื่อมั่นทางธุรกิจ (BSI_TH) : “ส่งสัญญาณเฝ้าระวังลดลง” ค่าวัฏจักรเพิ่มขึ้นจากเดือนก่อน สอดรับกับค่าดัชนีที่ปรับเพิ่มขึ้นแต่ยังมีระดับใต้เส้นมาตรฐาน ตามความเชื่อมั่นที่เพิ่มขึ้นในธุรกิจนอกภาคการผลิตเนื่องจากต้นทุนน้ำมันที่ลดลงจากเดือนก่อนและเที่ยวบินที่เพิ่มขึ้น ขณะที่ภาคการผลิตมีความเชื่อมั่นลดลง จากความกังวลต่อมาตรการภาษีนำเข้าของสหรัฐฯ ซึ่งกดดันกลุ่มเครื่องใช้ไฟฟ้าในครัวเรือน และชิ้นส่วนยานยนต์











[image: ]การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

ที่มาของข้อมูล
1) ดัชนีความเชื่อมั่นทางธุรกิจ (BSI_TH) และมูลค่าสินค้าเข้า เอฟ.โอ.บี. (ดอลลาร์สหรัฐ) (IM_TH_S) ข้อมูลจากธนาคารแห่งประเทศไทย
2) ดัชนีผลผลิตอุตสาหกรรมกลุ่มปิโตรเลียม (MPI_19) ข้อมูลจากสำนักงานเศรษฐกิจอุตสาหกรรม
3) อัตราการเปลี่ยนแปลงราคาส่งออก อาหารสัตว์เลี้ยง (G_PEX_C12) 4) และอัตราการเปลี่ยนแปลงราคาส่งออก นมและผลิตภัณฑ์นม (G_PEX_C14) ข้อมูลจากกระทรวงพาณิชย์

ภาคใต้ 14 จังหวัด ได้แก่ ชุมพร ระนอง นครศรีธรรมราช สุราษฎร์ธานี ภูเก็ต กระบี่ พังงา ตรัง พัทลุง สงขลา สตูล ยะลา นราธิวาส และปัตตานี
ที่มาของปัจจัยองค์ประกอบหลัก 5 ตัวแปร คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ 
5 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 91.5 
จากการทดสอบช่วงปี 2559-2563)
วิธีการคำนวณ ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนมิถุนายน-กรกฎาคม 2569) เนื่องจากปัจจัยองค์ประกอบสถานะชี้นำต่อระบบเตือนภัยเศรษฐกิจอุตสาหกรรมภาคใต้ล่วงหน้าเฉลี่ย 2-3 เดือน
รายงานผลระบบเตือนภัยเศรษฐกิจอุตสาหกรรมภาคใต้ (The Early Warning System of Southern Industrial Economics)










ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)
75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607

[image: ]รายงานผลระบบเตือนภัยเศรษฐกิจอุตสาหกรรมภาคตะวันออกเฉียงเหนือ
The Early Warning System of Northeast Industrial Economics. (EWS_NE)

[image: ]ระบบเตือนภัยฯ ภาคตะวันออกเฉียงเหนือ 
เดือนสิงหาคม 2569 “ส่งสัญญาณเฝ้าระวัง” ต่อเนื่องจากเดือนก่อน
คาดการณ์เฉลี่ย 2 เดือนข้างหน้า “ส่งสัญญาณปกติเบื้องต้น” เพิ่มขึ้นจากปัจจุบัน
คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวังเล็กน้อย” 

[bookmark: _Hlk188124886]เผยแพร่ : 25 สิงหาคม 2569

สรุปประเด็นสำคัญ : เดือนสิงหาคม 2569
· เศรษฐกิจอุตสาหกรรมภาคตะวันออกเฉียงเหนือส่งสัญญาณเฝ้าระวังต่อเนื่อง
· ปัจจัยสนับสนุน ได้แก่ โครงการไทยช่วยไทย พลัส ช่วยกระตุ้นการบริโภคในพื้นที่ การขยายตัวของความต้องการชิ้นส่วนอิเล็กทรอนิกส์โดยเฉพาะคำสั่งซื้อจากต่างประเทศ และการขยายตัวของความต้องการใช้งานรถยนต์ไฟฟ้า
· ปัจจัยเสี่ยง ได้แก่ ต้นทุนการผลิตและค่าครองชีพสูงขึ้น ปัญหาหนี้ครัวเรือน กดดันให้ยอดขายสินค้าคงทน โดยเฉพาะรถกระบะและรถบรรทุก

[image: ]ระดับสัญญาณเตือนภัยขององค์ประกอบหลัก 2 เดือนข้างหน้า
ระดับสัญญาณเตือนภัยขององค์ประกอบ เดือนสิงหาคม 2569

	คาดการณ์ 2 เดือนข้างหน้า (ก.ย.-ต.ค.69) “ส่งสัญญาณปกติเบื้องต้น” ค่าวัฏจักรมีแนวโน้มปรับระดับเพิ่มขึ้นจากปัจจุบันจากปัจจัยหนุน ของการบริโภคที่เกิดจากภาคการท่องเที่ยวในช่วงเทศกาลออกพรรษา ซึ่งดึงดูดนักท่องเที่ยวจำนวนมาก กระตุ้นให้เกิดความต้องการสินค้าเพื่ออุปโภคบริโภคในภูมิภาค อย่างไรก็ตาม การสิ้นสุดมาตรการกระตุ้นการบริโภคอาจทำให้กำลังซื้อแผ่วลง และความเสี่ยงอุทกภัยช่วงปลายฤดูฝน
	คาดการณ์ 4-6 เดือนข้างหน้า (พ.ย.69-ม.ค.70) “ส่งสัญญาณเฝ้าระวังเล็กน้อย” ค่าวัฏจักรมีแนวโน้มติดลบน้อยกว่าปัจจุบัน เนื่องจากเป็นช่วงเข้าสู่ฤดูกาลเก็บเกี่ยวผลผลิตทางการเกษตรเพื่อนำมาแปรรูป เช่น แป้งมันสำปะหลัง น้ำตาลจากอ้อย รวมถึงการสีข้าวและการผลิตอาหารแปรรูป  ซึ่งจะช่วยให้มีการจ้างงานเพิ่มขึ้น ทั้งนี้ ปัจจัยที่ควรเฝ้าระวัง ได้แก่ ราคาสินค้าเกษตรที่อาจกระทบกำลังซื้อภาคครัวเรือนหลังสิ้นสุดมาตรการกระตุ้นเศรษฐกิจของภาครัฐ และต้นทุนของกิจการที่มีความผันผวน หากสถานการณ์ในตะวันออกกลางยังคงยืดเยื้อต่อไป







สัญญาณเตือนภัยขององค์ประกอบหลัก ภาคตะวันออกเฉียงเหนือ เดือนสิงหาคม 2569
	ยอดขายรถยนต์เชิงพาณิชย์ (คัน) (CONS_TH_9) : “ส่งสัญญาณเฝ้าระวัง”

	ค่าวัฏจักรมีระดับทรงตัวจากเดือนก่อน และยังอยู่ในเกณฑ์ต้องเฝ้าระวัง สอดรับกับยอดขายรถยนต์เชิงพาณิชย์ที่หดตัวจากเดือนก่อน โดยเฉพาะกลุ่มรถกระบะ 1 ตัน และรถบรรทุก เนื่องจากการชะลอตัวของการลงทุนในภาคธุรกิจต่าง ๆ ที่ต้องใช้งานรถยนต์เชิงพาณิชย์ ประกอบกับผู้ซื้อยังคงเผชิญกับปัญหากำลังซื้อและสภาพคล่อง รวมถึงกฎเกณฑ์การปล่อยกู้ของสถาบันการเงินที่ยังมีความเข้มงวด

	ดัชนีการใช้จ่ายสินค้าคงทน (ปรับฤดูกาล) (CONS_TH_24) : “ส่งสัญญาณปกติเบื้องต้น”

	ค่าวัฏจักรปรับลดลงจากเดือนก่อน โดยค่าดัชนีฯ หลังปรับฤดูกาลขยายตัวจากเดือนก่อน ตามยอดขายรถยนต์นั่งส่วนบุคคลที่ปรับสูงขึ้น
ตามความต้องการใช้งานรถยนต์ไฟฟ้า ขณะที่ยอดขายรถจักรยานยนต์ปรับสูงขึ้นเช่นเดียวกัน เนื่องจากความต้องการใช้งานรถจักรยานยนต์เพื่อใช้ในชีวิตประจำวันมีมากขึ้น

	ดัชนีผลผลิตอุตสาหกรรมกลุ่มการผลิตสิ่งทอ (MPI_13) : “ส่งสัญญาณปกติเบื้องต้น”

	ค่าวัฏจักรปรับเพิ่มขึ้นเดือนก่อน สอดรับกับค่าดัชนีปรับเพิ่มขึ้นจากเดือนก่อนตามการผลิตในสินค้าหลายรายการ ได้แก่ การปั่นด้ายจากเส้นใยธรรมชาติฝ้ายบริสุทธิ์ การทอผ้าจากเส้นใยประดิษฐ์ การผลิตผ้าขนหนู และสิ่งทอชนิดใช้ในทางอุตสาหกรรม อย่างไรก็ดี การเร่งนำเข้าและสะสมวัตถุดิบในระยะนี้ อาจทำให้เกิดความเสี่ยงที่การผลิตสิ่งทอจะกลับมาหดตัวในระยะข้างหน้า

วิธีการคำนวณ 
ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 2 เดือนที่ผ่านมา (ฉบับนี้ใช้ข้อมูลเดือนมิถุนายน 2569) เนื่องจากปัจจัยองค์ประกอบสถานะชี้นำ
ต่อระบบเตือนภัยเศรษฐกิจอุตสาหกรรมภาคตะวันออกเฉียงเหนือล่วงหน้าเฉลี่ย 2-3 เดือน





การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

ที่มาของข้อมูลตัวแปรองค์ประกอบ
1) ยอดขายรถยนต์เชิงพาณิชย์ (คัน) (CONS_TH_9) และดัชนีการใช้จ่ายสินค้าคงทน (CONS_TH_24) ข้อมูลจากธนาคารแห่งประเทศไทย
2) ดัชนีผลผลิตอุตสาหกรรมกลุ่มการผลิตสิ่งทอ (MPI_13) ข้อมูลจากสำนักงานเศรษฐกิจอุตสาหกรรม

ภาคตะวันออกเฉียงเหนือ 20 จังหวัด ได้แก่ นครราชสีมา บุรีรัมย์ สุรินทร์ ศรีสะเกษ อุบลราชธานี ยโสธร ร้อยเอ็ด มหาสารคาม หนองบัวลำภู อำนาจเจริญ สกลนคร นครพนม มุกดาหาร เลย หนองคาย บึงกาฬ อุดรธานี ขอนแก่น กาฬสินธุ์ และชัยภูมิ

เผยแพร่ : 25 สิงหาคม 2569


[image: ] ระบบเตือนภัยเศรษฐกิจอุตสาหกรรมภาคเหนือ 
เดือนสิงหาคม 2569 “ส่งสัญญาณเฝ้าระวังเพิ่มขึ้น” หดตัวจากเดือนก่อน
คาดการณ์เฉลี่ย 2-3 เดือนข้างหน้า “ส่งสัญญาณเฝ้าระวังเพิ่มขึ้น” หดตัวจากปัจจุบัน
คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวังเพิ่มขึ้น” หดตัวต่อเนื่อง




	
สรุปประเด็นสำคัญ : เดือนสิงหาคม 2569
· เศรษฐกิจอุตสาหกรรมภาคเหนือส่งสัญญาณเฝ้าระวังเพิ่มขึ้น
· ปัจจัยสนับสนุน ได้แก่ โครงการไทยช่วยไทย พลัส กระตุ้นการใช้จ่ายสินค้าเพื่ออุปโภคบริโภคภายในภูมิภาค สินค้าอิเล็กทรอนิกส์ยังคงมีความต้องการส่งออก เพื่อรองรับรอบการผลิตและส่งมอบสินค้าในช่วงปลายปี
· ปัจจัยเสี่ยง ได้แก่ ความยืดเยื้อของสงครามในตะวันออกกลาง และการเข้าสู่ช่วงนอกฤดูกาลท่องเที่ยวของภาคเหนือ เป็นอุปสรรคทางการค้าและส่งผลต่ออุปสงค์ของอุตสาหกรรมที่เกี่ยวเนื่องกับภาคบริการ

ระดับสัญญาณเตือนภัยขององค์ประกอบหลัก 2-3 เดือนข้างหน้า
ระดับสัญญาณเตือนภัยขององค์ประกอบ เดือนสิงหาคม 2569
     SV_TH_B       CONS_TH_12       CONS_TH_13       CONS_TH_30       Libidx_TH SI_TH_3E                                     TISI_3E
        SV_TH_B       CONS_TH_12      CONS_TH_13      CONS_TH_30      Libidx_TH 





	คาดการณ์ 2-3 เดือนข้างหน้า (ก.ย.-ต.ค.69) : : “ส่งสัญญาณเฝ้าระวัง” ค่าวัฏจักรมีแนวโน้มหดตัวต่อเนื่อง โดยความท้าทายยังคงเกิดจากความไม่แน่นอนในการยุติสงครามในตะวันออกกลาง และโครงการไทยช่วยไทย พลัส (60/40) จะสิ้นสุดลงในเดือนกันยายน 2569 อาจทำให้กำลังซื้อ    ในภูมิภาคเริ่มแผ่วลง อย่างไรก็ดี แนวโน้มความต้องการสินค้าอิเล็กทรอนิกส์และเกษตรแปรรูปในตลาดโลกอยู่ในช่วงขาขึ้น อาจส่งผลดีต่อการส่งออก
	คาดการณ์ 4-6 เดือนข้างหน้า (พ.ย.69-ม.ค.70) : “ส่งสัญญาณเฝ้าระวัง” ค่าวัฏจักรมีแนวโน้มหดตัวจากปัจจุบัน โดยค่าครองชีพและ
กำลังซื้อที่ซบเซายังเป็นปัจจัยเสี่ยงสำคัญที่จะทำให้การบริโภคในภูมิภาคชะลอตัว อย่างไรก็ตาม ในไตรมาสสุดท้ายของปีนี้และต้นปีหน้า เริ่มเข้าสู่ช่วงฤดูกาลท่องเที่ยวในภาคเหนือ ซึ่งอาจทำให้ความต้องการบริโภคและเศรษฐกิจภาพรวมของภาคเหนือกลับมาเติบโตได้อีกครั้ง




สัญญาณเตือนภัยขององค์ประกอบหลัก ภาคเหนือ เดือนสิงหาคม 2569
	ดุลบริการ รายได้ปฐมภูมิ และรายได้ทุติยภูมิ (ล้านบาท) (SV_TH_B) : “ส่งสัญญาณเฝ้าระวัง”

	ค่าวัฏจักรหดตัวจากเดือนก่อน สอดรับกับดุลบริการ รายได้ปฐมภูมิ และรายได้ทุติยภูมิ ยังคงขาดดุลต่อเนื่องเป็นเดือนที่ 4 อย่างไรก็ดี การขาดดุลเริ่มปรับลดลง เนื่องจากรายรับจากภาคการท่องเที่ยวปรับปรุงดีขึ้น และสิ้นสุดช่วงการส่งกลับกำไรและเงินปันผลของนักลงทุนต่างชาติ ทำให้การขาดดุลเริ่มติดลบน้อยลงในเดือนนี้ 

	ดัชนีการใช้จ่ายภาคบริการ (CONS_TH_12) : “ส่งสัญญาณเฝ้าระวังเพิ่มขึ้น”

	ค่าวัฏจักรหดตัวจากเดือนก่อน สอดรับกับค่าดัชนีฯ ที่หดตัวจากเดือนก่อน ตามยอดขายบริการข้อมูลข่าวสาร และการสื่อสาร ยอดขายบริการคมนาคมขนส่ง และยอดขายกลุ่มโรงแรมและภัตตาคารที่หดตัวสูง ยกเว้นยอดขายบริการทางการเงินและประกันที่ขยายตัว

	ดัชนียอดขายบริการคมนาคมขนส่ง (CONS_TH_13) : “ส่งสัญญาณเฝ้าระวังเพิ่มขึ้น”

	ค่าวัฏจักรหดตัวจากเดือนก่อน สอดคล้องกับค่าดัชนีฯ ที่หดตัวจากเดือนก่อน ตามกิจกรรมการขนส่งผู้โดยสารที่ปรับลดลงสอดคล้องกับกิจกรรมในภาคการท่องเที่ยว ขณะที่การขนส่งสินค้าได้รับผลดีจากการปรับตัวดีขึ้นในภาคการค้าและการใช้จ่ายสินค้าเพื่ออุปโภคบริโภค

	ดัชนีการใช้จ่ายของนักท่องเที่ยวต่างชาติ (ปรับฤดูกาล) (CONS_TH_30) : “ส่งสัญญาณชะลอตัว”

	ค่าวัฏจักรใกล้เคียงกับเดือนก่อน โดยการใช้จ่ายของนักท่องเที่ยวต่างชาติปรับลดลงตามจำนวนนักท่องเที่ยวกลุ่มตลาดระยะใกล้ในหลายสัญชาติ ได้แก่ จีน อินเดีย และเกาหลีใต้ ประกอบกับการลดลงของนักท่องเที่ยวมาเลเซีย ทำให้การใช้จ่ายและรายรับปรับลดลงในเดือนนี้

	ดัชนีแรงงานอุตสาหกรรม (Libidx_TH) : “ส่งสัญญาณเฝ้าระวังลดลง”

	ค่าวัฏจักรขยายตัวจากเดือนก่อน สอดรับกับค่าดัชนีที่ปรับเพิ่มขึ้นจากเดือนก่อน โดยเฉพาะในกลุ่มการผลิตเฟอร์นิเจอร์ เครื่องประดับพลอยเทียมและสิ่งของที่เกี่ยวข้อง เครื่องมือและอุปกรณ์ในทางการแพทย์และทางทันตกรรม 

วิธีการคำนวณ 
ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 2 เดือนที่ผ่านมา (ฉบับนี้ใช้ข้อมูลเดือนมิถุนายน 2569) เนื่องจากปัจจัยองค์ประกอบสถานะชี้นำ
ต่อระบบเตือนภัยเศรษฐกิจอุตสาหกรรมภาคเหนือล่วงหน้าเฉลี่ย 2-3 เดือน





การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

ที่มาของข้อมูลตัวแปรองค์ประกอบ
1) ดุลบริการ รายได้ปฐมภูมิฯ (ล้านบาท) (SV_TH_B), ดัชนีการใช้จ่ายภาคบริการ (CONS_TH_12), ดัชนียอดขายบริการคมนาคมขนส่ง (CONS_TH_13), ดัชนีการใช้จ่ายของนักท่องเที่ยวต่างชาติ( CONS_TH_30) ข้อมูลจากธนาคารแห่งประเทศไทย
2) ดัชนีแรงงานอุตสาหกรรม (Libidx_TH) ข้อมูลจากสำนักงานเศรษฐกิจอุตสาหกรรม

ภาคเหนือ 17 จังหวัด  ได้แก่ เชียงใหม่ ลำปาง อุตรดิตถ์ แม่ฮ่องสอน เชียงราย แพร่ ลำพูน น่าน พะเยา นครสวรรค์ พิษณุโลก กำแพงเพชร อุทัยธานี สุโขทัย ตาก พิจิตร และเพชรบูรณ์

